ΓΡΑΠΤΗ ΕΡΩΤΗΣΗ E-0203/03

υποβολή: Maurizio Turco (NI) προς την Επιτροπή

(3 Φεβρουαρίου 2003)

Θέμα: Άνιση πρόσβαση στο επάγγελμα του δικηγόρου εξαιτίας των διατάξεων της οδηγίας 98/5/ΕΚ

Λαμβάνονταςπόψη ότι η οδηγία 98/5/ΕΚ(1) προβλέπει ότι το επάγγελμα του δικηγόρου μπορεί να ασκηθεί,πό καθορισμένες προϋποθέσεις, σε όλα τα κράτη μέλη·

λαμβάνονταςπόψη ότι οι προϋποθέσεις για την πρόσβαση στο επάγγελμα του δικηγόρου δεν είναι οι ίδιες σε όλα τα κράτη μέλη δηλαδή, μετά την απόκτηση του πτυχίου της νομικής, ορισμένα κράτη μέλη επιτρέπουν την άμεση πρόσβαση στο επάγγελμα ενώ άλλα προβλέπουν τη διεξαγωγή εξετάσεων·

λαμβάνονταςπόψη ότι είναι όλο και συχνότερες οι περιπτώσεις κατά τις οποίες πτυχιούχοι νομικής αρχίζουν να ασκούν το επάγγελμα του δικηγόρου σε κράτη μέλη των οποίων οι εσωτερικές διατάξεις δεν απαιτούν εξετάσεις για την πρόσβαση στο επάγγελμα και στη συνέχεια, όπως προβλέπει η οδηγία 98/5/ΕΚ, ασκούν το επάγγελμα σε χώρες στις οποίες οι εξετάσεις είναιποχρεωτικές·

δύναται να αναφέρει η Επιτροπη εάν είναι εν γνώσει αυτής της διακριτικής μεταχείρισης όσον αφορά την πρόσβαση στο επάγγελμα του δικηγόρου·

Εάν έχει αναλάβει ή προτίθεται να αναλάβει πρωτοβουλία — μορφή και χρονοδιάγραμμα — για την εναρμόνιση σε ό,τι αφορά την πρόσβαση στο επάγγελμα του δικηγόρου·

Ποιες χώρες δεν έχουν ακόμη μεταφέρει στο εσωτερικό τους δίκαιο την οδηγία 98/5/ΕΚ, για ποιες χώρες έχει κινηθεί διαδικασία επί παραβάσει δυνάμει του άρθρου 226 της Συνθήκης και σε ποιο στάδιο βρίσκεται η διαδικασία για κάθε μία από τις χώρες αυτές·

(1) ΕΕ L 77 της 14.3.1998, σελ. 36.

Απάντηση του κ. Bolkestein εξ ονόματος της Επιτροπής

(25 Φεβρουαρίου 2003)

Η Επιτροπή γνωρίζει ότι ορισμένα κράτη μέλη, σε αντίθεση με κάποια άλλα, επιβάλλουν τη διεξαγωγή εξετάσεων για την πρόσβαση τωνπηκόων τους στο επάγγελμα του δικηγόρου. Εντούτοις, ένας πτυχιούχος νομικής σε ένα κράτος μέλος, που απαιτεί επιπλέον τηνποβολή σε εξετάσεις για την πρόσβαση στο επάγγελμα του δικηγόρου, δεν μπορεί να αποκτήσει τον επαγγελματικό τίτλο του δικηγόρου σε άλλο κράτος μέλος χωρίς να έχει επιτύχει στη δοκιμασία δικηγορικής στο κράτος μέλος καταγωγής του, βάσει της οδηγίας σχετικά με ένα γενικό σύστημα επαγγελματικής αναγνώρισης των διπλωμάτων(1). Πράγματι, δυνατότητα επίκλησης της εν λόγω οδηγίας έχουν μόνο οι επαγγελματίες με πλήρως αναγνωρισμένη ιδιότητα· κατά συνέπεια, ο πτυχιούχος νομικής θα μπορούσε να εγκατασταθεί ως δικηγόρος, βάσει της οδηγίας 98/5/ΕΚ(2), στο κράτος μέλος καταγωγής του,πό τον επαγγελματικό τίτλο του κράτους μέλουςποδοχής μόνο εάν αποκτούσε την ακαδημαϊκή αναγνώριση του πτυχίου του, πράγμα που κανονικά συνεπάγεται την επανάληψη στην εν λόγω χώρα του μεγαλύτερου μέρους, αν όχι του συνόλου, της εκπαίδευσης. Μια τέτοια απαίτηση φαίνεται αποτρεπτική, αλλά η Επιτροπή είναι διατεθειμένη να εξετάσει τα αποδεικτικά στοιχεία που ενδεχομένως έχει στη διάθεσή του το αξιότιμο μέλος του Κοινοβουλίου.

Η Επιτροπή δεν σκοπεύει να προτείνει την εναρμόνιση της πρόσβασης στο επάγγελμα του δικηγόρου, επειδή δεν είναι απαραίτητη για να εξασφαλιστεί η ελεύθερη κυκλοφορία των δικηγόρων. Εξάλλου, η εναρμόνιση αυτή ενδέχεται να αντιβαίνει στην αρχή της επικουρικότητας, όπως εξηγείται στην αιτιολογική σκέψη 7 της οδηγίας 98/5/ΕΚ.

Η Γαλλία και η Ιρλανδία δεν έχουν ακόμη μεταφέρει την οδηγία 98/5/ΕΚ στο εθνικό τους δίκαιο. Το Δικαστήριο διαπίστωσε τις παραλείψεις αυτές στις αποφάσεις που εξέδωσε στις 26 Σεπτεμβρίου 2002 και στις 10 Δεκεμβρίου 2002 αντιστοίχως στιςποθέσεις C-351/01 και C-362/01. Σε περίπτωση μη ανακοίνωσης των μέτρων μεταφοράς, η Επιτροπή θα συνεχίσει τη διαδικασία επί παραβάσει που προβλέπεται στο άρθρο 228 της συνθήκης ΕΚ.

(1) Οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, ΕΕ L 19 της 24.1.1989.

(2) Οδηγία 98/5/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος, ΕΕ L 77 της 14.3.1998.